Tashka Yamanawá (expirație puternică)
(Expirație puternică)
(Cântă)
(Cântecul ia sfârțit)
(Expirație puternică)
Sunt Tashka Yawanawá.
Sunt aici cu soția mea.
Vin din comunitatea Yawanawá,
care se află în statul Acre
din Amazonul brazilian.
Durează câteva zile să ajung aici.
Am cântat acest cântec
pentru a ne reuni cu spiritul pădurii tropicale.
Din vremuri străvechi,
poporul meu trăiește pe teritoriul Yawanawá.
Putem vedea felul holistic
pe care îl are natura.
Natura, pentru noi, aparține întregii omeniri.
Și, noi, poporul Yawanawá vedem
mediul înconjurător, pădurea ca fiind pline de viață.
Dar totul e întotdeauna o provocare.
Mai ales acum, deoarece cred că mulți dintre voi
știți că Amazonul e în flăcări.
Asta ne afectează pe toți.
Distrugerea Amazonului nu afectează doar popoarele indigene,
pentru că toți suntem conectați.
Orice ar face comunitatea mea, dacă am arde totul,
va fi afectat și locul acesta,
de Crăciun, atunci când va ajunge zăpada.
Dacă voi poluați aici,
va fi afectată și țara mea, atunci când o să plouă.
Obișnuiam să spun că aparținem cu toții unui sat global.
Obișnuiam să spun că Amazonul aparține umanității,
și că oamenii trebuie să aibă grijă precum o fac indigenii în toată lumea.
Și de aceea,
astăzi e timpul să ne trezim, să ne unim.
Noi, poporul Yawanawá, ne facem partea noastră.
Avem grijă de mama natură.
Și acum, îi voi da cuvântul soției mele.
Laura Yawanawá: Am venit aici cu inimile plângând.
Zâmbesc, dar inima mea plânge,
pentru că multe din pădurile noastre sunt distruse.
Și vreau doar să vă transmit un mesaj.
Această criză oferă omenirii două opțiuni.
Una dintre opțiuni e să contribuiți la distrugerea și exterminarea
tuturor pădurilor noastre și tuturor culturilor aferente.
Sau să transformați această criză într-o oportunitate
pentru a da putere populațiilor indigene,
să le sprijiniți
și să salvați pădurile tropicale și culturile acestea.
Cum puteți face asta?
Noi, Yawanawá, am creat un plan de viață,
care e planul nostru strategic
ce ne arată pașii prin care să ne protejăm teritoriul.
Protejăm aproximativ 200.000 de hectare de pădure tropicală.
Dar acum e amenințată.
Așadar acest plan de viață ne arată pașii pentru a menține în siguranță regiunea,
biodiversitatea,
cultura și educația noastră.
Vă invit pe toți,
invit toate companiile,
invit toate guvernele și toată societatea civilă,
să asculte popoarele indigene,
să ne întoarcem la originile noastre.
Suntem aici de multe secole.
Și am tot încercat să strigăm lumii
că trebuie să protejăm teritoriul nostru, natura noastră.
Dar voi nu ascultați niciodată.
Niciodată.
Presupun că această criză învață omenirea
că acum trebuie să ne ascultați
și să sprijiniți direct popoarele indigene,
să sprijiniți direct inițiativele lor.
Așadar, acesta e mesajul pe care aș vrea să vi-l transmit.
Și anume că indigenii au răspunsul,
iar dacă vreți să salvați Amazonul
trebuie să acționăm acum.
TY: (Expirație puternică)
(Aplauze)